Νοσταλγία 2

 Κι ο χρόνος προχωράει παρασέρνοντας μαζί του

Λύπες και πίκρες, μοναξιά και όνειρα..

Η κουτσή άνοιξη του εγκλεισμού…

Συνηθίσαμε σαν ελεύθεροι πολιορκημένοι.

Εγκληματίες χωρίς έγκλημα, όμως με βεβαρημένο ποινικό μητρώο,

η προηγούμενη συμπεριφορά μας απέναντι στη φύση,

η απληστία, το ακόρεστο των παθών,

η τρυφηλότητα και το αίσθημα καινού χωρίς όρια και ενσυναίσθηση.

Καινούριος μήνας΄ Απρίλη μου τρελέ που λέει και το τραγούδι..

Εγκλωβισμένοι στο καβούκι μας, θα πρέπει να ξαναγνωριστούμε όταν τελειώσει η λαίλαπα..

Θά¨μαστε άραγε οι ίδιοι άνθρωποι;

Ή κάτι έσπασε στη συνοχή μας, καθώς όλοι ήταν ύποπτοι φορείς.

Θα μπορέσουμε να´γκαλιαστούμε και να φιληθούμε σταυρωτά;

Να ξανακάνουμε μεγάλες παρέες γελώντας και τραγουδώντας;

Ή η απομόνωση, βαριά σκιά στο θυμικό μας

Θα κατευθύνει τις επιλογές μας, ξεστρατίζοντάς μας απ¨τη φύση μας;

Θύμησες και λόγια χιλιοειπωμένα, αυτά μου λείπουν.

Καλημέρα, καλησπέρα, καλό μήνα..

Ακόμα και οι ξινές φάτσες, αυτοί οι δυσκοίλιοι τύποι

που πάντα την έψαχναν και γκρίνιαζαν.

Ακόμα κι αυτοί σαν τοπίο γραφικό μου λείπουν…

 η διαπάλη της καθημερινότητας,

 νίκες και μικροαπογοητεύσεις..

Τι είναι ο άνθρωπος; Μια κουκίδα στην αιωνιότητα,

που χτίζει τη ζωή του όσο προλάβει γύρω από ευκαιρίες

δυνατότητες και ελευθερία που μας στερήθηκε σκληρά..

1 Απριλίου

Καλλιόπη….